Akademiezentrum Sankelmark
Akademiezentrum Sankelmark er en nordtysk uddannelsesinstitution, der tilbyder seminarer og konferencer om politiske og kulturelle emner i grænselandet. 

Akademiet blev åbnet i juni 1952 og drives af den tyske grænseforening. Bygningen er beliggende i naturskønne omgivelser øst for landsbyen Sankelmark ved Sankelmark Sø (Sanklam) tæt på Flensborg i Sydslesvig i den nordtyske delstat Slesvig-Holsten. På samme sted skulle 1948 bygges en dansk højskole. Til dette formål havde den danske skoleforening i Sydslesvig allerede lejet en egnet grund ved Sankelmark Sø. Opførelsen blev dog forhindret af landråd og senere ministerpræsident Lübke under henvisning til, at området var fredet - på trods af dette blev her kort tid efter det nuværende tyske akademi bygget - under Lübke som den tyske grænseforenings formænd. Episoden illustrerer de nationale modsætninger i tiden efter anden verdenskrig. I stedet blev de danske højskoleplaner realiseret i Jaruplund, hvor Jaruplund Højskole begyndte sin virksomhed i 1950.

Akademiet rummer et atombunker, hvor delstatsregeringen skulle evakueres under atomkrig.

Noter

Eksterne henvisninger 
 Akademiezentrum Sankelmark

Oversø
Uddannelse i Slesvig-Holsten